На основу члана 8. став 1. Закона о Народној скупштини („Службени гласник”, број 9/10) и члана 238. став 5. Пословника Народне скупштине („Службени гласник РС”, број 20/12 – Пречишћени текст),

Народна скупштина Републике Србије, на седници Петог ванредног заседања у Четрнаестом сазиву, одржаној 16. јуна 2025. године, донела је

**3АКЉУЧАК**

**поводом разматрања Редовног годишњег извештаја**

**Заштитника грађана за 2024. годину**

1. Народна скупштина оцењује да је Заштитник грађана својим Редовним годишњим извештајем за 2024. годину, кроз целовито представљање активности Заштитника грађана у извршавању уставних и законских надлежности, дао општу оцену стања и квалитета остваривања и заштите права грађана пред државним органима, стање државне управе и јавног сектора у целини, указујући на неопходне системске промене кроз изградњу и јачање институција, у циљу унапређења владавине права, поштовања људских и мањинских права и остваривања права грађана.

2. Народна скупштина, полазећи од оцене Заштитника грађана о положају грађана у односу на органе управе, препоручује Влади данастави са континуираним надзором над: ефикасним поступањем органа управе ради обезбеђивања права грађана на добијање одлуке у законском року; радом судске управе; законитим поступањем надлежних органа у поступцима извршења; сталним унапређењем заштите права лица која се налазе у установама за извршење кривичних санкција; предузимање активности ради усклађивања назива радних места запослених у јавним службама са одговарајућим нивоом квалификација; унапређивањем комуникације са грађанима; надзором над доследном применом прописа у свим областима и свим нивоима власти; анализирањем ефеката примене закона, у циљу ефикасног и законитог остваривања права грађана, њиховом имовном стању, уз поштовање управне процедуре и начела добре управе и унапређивање механизама за заштиту права грађана равноправно за све грађане Републике Србије.

3. Народна скупштина позива Владу да континуирано извештава Народну скупштину о спровођењу ових закључака.

4. Овај закључак објавити у „Службеном гласнику Републике Србије”.

РС Број 19

У Београду, 16. јуна 2025. године

**НАРОДНА СКУПШТИНА РЕПУБЛИКЕ СРБИЈЕ**

ПРЕДСЕДНИК

Ана Брнабић